Video Teaser “Moon Knight” Goda Pertarungan Menentang Arthur Harrow
Disney+ telah melancarkan video promo untuk episod akan datang siri Marvel Studios Moon Knight, yang menawarkan rakaman terbaru. Dua episod bertajuk “The Goldfish Problem” dan “Summon the Suit” kini tersedia di perkhidmatan streaming Disney+ Hotstar, manakala episod ketiga akan ditayangkan pada Rabu, 13 April. Video promo Moon Knight menampilkan pandangan terbaru Marc Spector dengan Khonshu serta sekilas potensi pertarungan diantara watak utama dan antagonis Arthur Harrow lakonan Ethan Hawke. Anda boleh tonton video tersebut dibawah: “Siri ini mengikuti Steven Grant, seorang pekerja kedai cenderahati yang lemah lembut, yang dibelenggu dengan pemadaman dan memori kehidupan lain,” “Steven mendapati dia mengalami gangguan identiti disosiatif dan berkongsi badan dengan tentera upahan Marc Spector. Apabila musuh Steven/Marc bertumpu kepada mereka, mereka mesti mengemudi identiti mereka yang kompleks sambil terjebak ke dalam misteri yang membawa maut di kalangan dewa-dewa Mesir yang berkuasa.” Moon Knight dibintangi oleh Oscar Isaac, Ethan Hawke dan May Calamawy. Mohamed Diab dan pasukan Justin Benson & Aaron Moorhead mengarahkan kesemua episod. Jeremy Slater berkhidmat sebagai ketua penulis, dan Kevin Feige, Louis D’Esposito, Victoria Alonso, Brad Winderbaum, Mohamed Diab, Jeremy Slater dan Oscar Isaac sebagai penerbit eksekutif. Grant Curtis, Trevor Waterson dan Rebecca Kirsch berkhidmat sebagai penerbit eksekutif bersama.